બન્ને કોમના ટોળા વચ્ચે સતત તણાવભર્યો માહોલ પ્રવર્તતો હતો તંગ બનેલા મામલામાં ગમે ત્યારે ઉશ્કેરાટનો ભડકો થાય તેવી દહેશતના પગલે શહેરભરમાં ફફડાટ વ્યાપી ગયો હતો. જ્યારે બીજી તરફ કલોલ સિવિલમાં વધારે દિવસ સુધી લાશને રાખી શકાય તમ ના હોવાથી ગઇ કાલે સાંજે લાશને ગાંધીનગર સિવિલમાં ખસેડવામાં આવી હતી. તે પછી ગઇ રાત્રે અને આજે સવારે પોલીસના ઉચ્ચ અધિકારીઓએ હત્યારાઓને તાકિદે ઝડપી લઇ તેમની સામે ગુનો દાખલ કરવાની ખાતરી આપતાં પરિવારજનો સહિત પાટીદાર આગેવાનો અંતિમ વિધિ માટે સહમત થયા હતાં. જેથી આજે સાંજે ૪ વાગ્યે છત્રાલથી અંતિમયાત્રા નીકળી હતી.